turjo4nis/wikipedia-bn-dump-20250701 huggingface dataset:
রাবণন

রাবণন (, ) হচ্ছে ২০১০ সালের একটি তামিল চলচ্চিত্র। চলচ্চিত্রটির পরিচালক ছিলেন মণি রত্নম যিনি চলচ্চিত্রটির কাহিনীর সহ-লেখক এবং চলচ্চিত্রটির সহ-প্রযোজক ছিলেন। চলচ্চিত্রটির মুখ্য ভূমিকায় ছিলেন বিক্রম, ঐশ্বর্যা রায় এবং পৃথ্বীরাজ সুকুমার, এছারাও প্রভু, কার্তিক এবং প্রিয়ামণি ছিলেন সহকারী ভূমিকায়। চলচ্চিত্রটি হিন্দি ভাষায় কিছু ভিন্ন অভিনেতাদের দ্বারা শুটিং করে রাবণ নামে তৈরি করা হয়েছিলো যেখানে অভিষেক বচ্চন ছিলেন। তেলুগু ভাষায় ভিলেন নামে অনুবাদ করে তামিল, হিন্দি, তেলুগু তিনটি সংস্করণই ২০১০ সালের ১৮ জুনে মুক্তি দেয়া হয়েছিলো। চলচ্চিত্রটি তামিল বক্স অফিসে সফল ছিলো।

রামায়ণ এর কাহিনী অবলম্বনে চলচ্চিত্রটির কাহিনী তৈরি করা হয়েছে। কাহিনীতে দেখায় যে একজন হিংস্র পুলিশ কর্মকর্তা তার অপহৃত স্ত্রীকে খুঁজে বের করার জন্য কত কষ্ট করে, অপহরণকারীর বোনকে পুলিশেরা তাদের কাছে ধরে ধর্ষণও করে এবং মেরেও ফেলে। স্টকহোম সিনড্রোম এর উপর ভিত্তি করেও কাহিনী কিছুটা আধারিত। চলচ্চিত্রটি চালাকুড়ি এবং উদগমণ্ডলম এর মত জায়গায় শুটিং হয়েছিলো।

বিক্রম এই চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল জিতেছিলেন।

অভিনয়ে
বিক্রম - বীরাইয়া, 'বীরা'। একজন সন্ত্রাসী যে তিরুনেলভেলি গ্রামে থাকে। এই চরিত্রটি রাবণ দ্বারা অনুপ্রাণিত।
ঐশ্বর্যা রায় - রাগিনী দেব প্রকাশ। পুলিশ কর্মকর্তা দেবের স্ত্রী, একে বীরা অপহরণ করে জঙ্গলে চৌদ্দ দিন আটকিয়ে রাখে, রামায়ণ এর সীতা দ্বারা অনুপ্রাণিত।
পৃথ্বীরাজ - দেব প্রকাশ, এসপি। বীরা এবং তার এলাকা ধ্বংস করার মিশনে নামে, রাম দ্বারা অনুপ্রাণিত।
প্রভু - সিঙ্গারাসু, বীরার বড় ভাই যে বীরার গ্যাং এর বিভিন্ন জিনিস তদারকি করে, সে খেতে এবং ঘুমাতে পছন্দ করে, তার চরিত্রটি কুম্ভকর্ণ দ্বারা অনুপ্রাণিত।
কার্তিক - জ্ঞানপ্রকাশ, বীরার গ্যাংকে জঙ্গলের মধ্যে খুঁজতে সাহায্য করা মানুষ, প্রভু হনুমান দ্বারা অনুপ্রাণিত।

তথ্যসূত্র

বহিঃসংযোগ
 

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
২০১০-এর চলচ্চিত্র
ভারতীয় বহুভাষিক চলচ্চিত্র
এ. আর. রহমান সুরারোপিত চলচ্চিত্র
ভারতীয় মহাকাব্যিক চলচ্চিত্র
উদগমণ্ডলমে ধারণকৃত চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
কলকাতায় ধারণকৃত চলচ্চিত্র
কেরলে ধারণকৃত চলচ্চিত্র
তামিলনাড়ুতে ধারণকৃত চলচ্চিত্র
২০১০-এর অ্যাকশন থ্রিলার চলচ্চিত্র
মণি রত্নম পরিচালিত চলচ্চিত্র
ভারতে ধারণকৃত চলচ্চিত্র
মহারাষ্ট্রে ধারণকৃত চলচ্চিত্র
কর্ণাটকে ধারণকৃত চলচ্চিত্র
মধ্যপ্রদেশে ধারণকৃত চলচ্চিত্র
মুম্বইয়ে ধারণকৃত চলচ্চিত্র
মহাবালেশ্বরে ধারণকৃত চলচ্চিত্র
ত্রিশূরে ধারণকৃত চলচ্চিত্র
এর্নাকুলামে ধারণকৃত চলচ্চিত্র
কোচিতে ধারণকৃত চলচ্চিত্র
তিরুচিরাপল্লীতে ধারণকৃত চলচ্চিত্র
পোন্নুনজাল

পোন্নুনজাল () হচ্ছে ১৯৭৩ সালের একটি তামিল চলচ্চিত্র। চলচ্চিত্রটির পরিচালক ছিলেন সি ভি রাজেন্দ্র এবং প্রযোজক ছিলেন কে এস কুট্রালিঙ্গ। চলচ্চিত্রটিতে শিবাজি গণেশন, ঊষানন্দিনী, আর মুথুরমণ এবং ভি গোপালকৃষ্ণ মুখ্য ভূমিকায় অভিনয় করেছিলেন। এম এস বিশ্বনাথ ছিলেন চলচ্চিত্রটির গানগুলোর সুরকার।

অভিনয়ে
শিবাজি গণেশন - মুথু
ঊষানন্দিনী - বল্লি
আর মুথুরমণ - ময়নার মণিক্রম
এম এন নম্বিয়ার - পোন্না
এস ভি সহস্রনম - শিবলিঙ্গ
শ্রীরঞ্জিনী জুনিয়র - পার্বতী
মনোরমা - বীরাম্মা

গানের তালিকা
গানগুলোর সুরকার এম এস বিশ্বনাথ ছিলেন।

তথ্যসূত্র

বহিঃসংযোগ

তামিল ভাষার চলচ্চিত্র
১৯৭৩-এর চলচ্চিত্র
১৯৭০-এর দশকের তামিল ভাষার চলচ্চিত্র
এম. এস. বিশ্বনাথন সুরারোপিত চলচ্চিত্র
সালমা চৌধুরী

সালমা চৌধুরী হলেন একজন বাংলাদেশী রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি ২০১৯ সালের ৪ আগস্ট একাদশ জাতীয় সংসদের সংরক্ষিত নারী আসনের সাংসদ হিসেবে নির্বাচিত হন। তিনি রাজবাড়ী-১ আসনের সাবেক সাংসদ আবদুল ওয়াজেদ চৌধুরীর কন্যা।

প্রারম্ভিক জীবন: 
সালমা চৌধুরী সরকারের আমলা বাংলাদেশি সচিব জনাব সোলেমান খান এর সাথে বিবাহ বন্ধনে আবদ্ধ হয়েছেন। তিনি তিন পুত্র সন্তানের জননী।

কর্ম ও রাজনৈতিক জীবন

তথ্যসূত্র

বহিঃসংযোগ 

বাংলাদেশ আওয়ামী লীগের রাজনীতিবিদ
রাজবাড়ী জেলার ব্যক্তি
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
১৯৭১-এ জন্ম
২১শ শতাব্দীর বাংলাদেশী নারী রাজনীতিবিদ
গোয়েন্দাগিরি

গোয়েন্দাগিরি হল ২০১৯ সালের একটি বাংলাদেশি চলচ্চিত্র। চলচ্চিত্রটির চিত্রনাট্যকার ও পরিচালক হলেন নাসিম সাহনিক এবং চলচ্চিত্রটি প্রযোজনা করেছেন মামুনুর ইসলাম। চলচ্চিত্রটিতে অভিনয় করেছেন শম্পা হাসনাইন, কল্যাণ কোরাইয়া, মিম চৌধুরী, সীমান্ত আহমেদ, কচি খন্দকার, তারেক মাহমুদ, টুটুল চৌধুরী, শিখা খান, তানিয়া বৃষ্টি, ইশরাত চৈতি, প্রিন্সসহ আরো অনেকে। চলচ্চিত্রটির পরিবেশনার দায়িত্বে ছিল আম্মাজান ফিল্মস।

অভিনয়ে
 শম্পা হাসনাইন
 কল্যাণ কোরাইয়া
 মিম চৌধুরী
 সীমান্ত আহমেদ
 কচি খন্দকার
 তারেক মাহমুদ
 টুটুল চৌধুরী
 শিখা খান
 তানিয়া বৃষ্টি
 ইশরাত চৈতি
 প্রিন্স

মুক্তি
চলচ্চিত্রটি ২০১৯ সালের ২৬ জুলাই প্রেক্ষাগৃহে মুক্তি পায়।

তথ্যসূত্র

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
পোর্ট ভিলা

পোর্ট ভিলা বা পর ভিলা (Port Vila) দক্ষিণ-পশ্চিম প্রশান্ত মহাসাগরের ওশেনিয়া অঞ্চলের স্বাধীন প্রজাতান্ত্রিক দ্বীপরাষ্ট্র ভানুয়াটুর রাজধানী ও বৃহত্তম শহর। শহরটি দেশটির এফাতে দ্বীপের দক্ষিণ-পূর্ব উপকূলে, শেফা প্রদেশে, মেলে (Mélé) উপসাগরের তীরে অবস্থিত। শহরটির আয়তন মাত্র ৫.৩৭ বর্গকিলোমিটার। উন্নত বন্দরের সুবিধাবিশিষ্ট পোর্ট-ভিলা ভানুয়াটুর অর্থনৈতিক ও বাণিজ্যিক কেন্দ্রবিন্দু। এর নগরপ্রধান হলের মামবো আলবের সান্দি দানিয়েল; তিনি ২০১৮ সালের জানুয়ারি মাসে নির্বাচিত হন। ২০০৯ সালের জনগণনা অনুযায়ী এখানে প্রায় ৪৪ হাজার লোকের বাস। এখানে সমগ্র ভানুয়াটু রাষ্ট্রের প্রায় এক-পঞ্চমাংশ অধিবাসী বাস করে। শহরটি ফরাসি ধাঁচের হলেও এখানে একটি বহুজাতিক জনসমষ্টি বাস করে যাদের মধ্যে নি-ভানুয়াটু, ব্রিটিশ, ফরাসি, চীনা ও ভিয়েতনামি সম্প্রদায় আছে। এখানে বেশ কিছু হাসপাতাল, বাণিজ্যিক হোটেল, ক্যাসিনো, বাজার, কেনাকাটার দোকান, ক্রীড়াক্ষেত্র বা স্টেডিয়াম, সাংস্কৃতিক কেন্দ্র , শিক্ষক-প্রশিক্ষণ সংস্থা, মাংস ও মাছ প্রক্রিয়াকরণ কারখানা এবং দক্ষিণ প্রশান্ত মহাসাগরীয় বিশ্ববিদ্যালয়ের একটি শিক্ষায়তন বা ক্যাম্পাস অবস্থিত।

দ্বিতীয় বিশ্বযুদ্ধের সময় (১৯৩৯-১৯৪৫) পোর্ট ভিলা মিত্র শক্তির একটি বিমানঘাঁটি ছিল। শহরের ঠিক বাইরেই বাউয়ারফিল্ড নামক লোকালয়ে একটি আন্তর্জাতিক বিমানবন্দর অবস্থিত। ২০০২ সালের জানুয়ারি মাসে একটি সামুদ্রিক ভূমিকম্পের ফলে শহরটির ও এর আশেপাশের এলাকায় ব্যাপক ক্ষতি হয়। ২০১৫ সালের ১৩ই মার্চ তারিখে সাইক্লোন প্যাম নামের একটি ক্রান্তীয় ঘূর্ণিঝড়ের কবলে পড়ে পোর্ট ভিলার ব্যাপক ক্ষয়ক্ষতি হয়।

তথ্যসূত্র

ওশেনিয়ার রাজধানী
শিগেরু মিয়ামোতো গেমপঞ্জী



এই নিবন্ধটি শিগেরু মিয়ামোতোর নকশা, পরিচালনা বা প্রযোজনায় তৈরি ভিডিও গেমগুলোর তালিকা।

১৯৭৭ সালে নিনটেনডোর প্রেসিডেন্ট হিরোশি ইয়ামাউচি প্রতিষ্ঠানটির খেলনা ডিজাইন বিভাগে মিয়ামোতোকে কাজে নিযুক্ত করেন। ১৯৭০ এর দশকে আর্কেড বাজারে নিনটেনডোর প্রবেশকালে মিয়ামোতোর কর্মজীবন শুরু, এবং ভিডিও গেম শিল্পে দক্ষতা প্রমাণ করে তিনি ধারাবাহিকভাবে প্রতিষ্ঠানটির উচ্চস্তরীয় নির্বাহী পদে আরোহণ করেছেন। তার ভিডিও গেম সম্পর্কিত প্রথম কাজ হল আর্কেড ক্যাবিনেটের চিত্রাঙ্কন এবং এরপর শেরিফ (১৯৭৯) গেমের পিক্সেল আর্ট, প্রথম সহডেভলপমেন্টকৃত আর্কেড গেম রাডার স্কোপ (১৯৭৯), নিজের সৃষ্ট প্রথম গেম ১৯৮১ এর ডংকি কং (নিনটেনডোর প্রথম তুমুল ব্যবসাসফল গেম), এবং প্রথম কনসোল গেম ডেভিল ওয়ার্ল্ড (১৯৮৪)।  সুপার মারিও এবং দ্য লেজেন্ড অফ জেল্ডা এর মত জনপ্রিয়তম গেম তৈরি করে মিয়ামোতো সর্বকালের শ্রেষ্ঠ প্রভাব-বিস্তারকারী অন্যতম ভিডিও গেম ডিজাইনারে পরিণত হয়েছেন।

গেমপঞ্জী

তথ্যসূত্র

মিয়ামোতো, শিগেরু গেমস
ফ্লিপার (ক্রিকেট)

ফ্লিপার (ইংরেজি: flipper) বলতে বুঝি- যে  বল ডেলিভারি করা হয় লেগব্রেকের চেয়ে একটু নিচে থেকে ও বলের গ্রিপিং এ বল একদম হাতের তালুর সাথে লাগানো থাকে না,একটু ফাঁক থাকে।বুড়ো আঙ্গুল বলের সিম স্পর্শ করে থাকে, বাকি চার আঙ্গুলের মধ্যে অনামিকা এবং মধ্যমাই আসল কাজটা করে,এরা বলের সিমের ওপর থাকে।বল পিচ করার পর লেগব্রেকের মত অতটা টার্ন করে না,মাঝে মাঝে কোন প্রকার টার্নই করে না!পিচে পড়ে একটু বেশি গতিতে ব্যাটসম্যানের দিকে ছুটে যায়।ব্যাটসম্যান যদি নরমাল লেগব্রেকের মত বাইরের দিকে টার্ন করবে ভেবে খেলেন তাহলেই ব্যাটসম্যান আউট হয়ে যাবে! ফ্লিপারে বোলাররা প্রায়ই এলবিডব্লিউ এর মাধ্যমে উইকেট পান।

কার জন্য ফ্লিপার
ফ্লিপার হলো ক্রিকেটের এক ধরনের বিশেষ বলিং ডেলিভারি , যা সাধারণভাবে একজন  স্পিনার করে থাকে।

তথ্যসূত্র

ক্রিকেট পরিভাষা
বোলিং (ক্রিকেট)
কালকিনি পৌরসভা

কালকিনি পৌরসভা বাংলাদেশের মধ্যাঞ্চলের মাদারীপুর জেলার কালকিনি উপজেলার অন্তর্গত একটি প্রথম শ্রেণীর পৌরসভা।

আয়তন 
কালকিনি পৌরসভা আয়তন ৬৬৭১.৮৪৬ একর (২৭ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী কালকিনি পৌরসভায় সর্বমোট ৪৬,২৫২ (পুরুষ- ২৩,৮২২; মহিলা- ২২,৪৩০) পৌর নাগরিক পৌর এলাকায় বসবাস করেন।

অবস্থান ও সীমানা 
মাদারীপুর জেলার দক্ষিণ প্রান্তে কালকিনি পৌরসভার অবস্থান। জেলা সদর থেকে এ পৌরসভার দূরত্ব ২২ কিলোমিটার। এ পৌরসভার উত্তরে আলীনগর ও বালীগ্রাম ইউনিয়ন, পূর্বে এনায়েতনগর, শিকারমংগল ও চরদৌলতখান ইউনিয়ন, দক্ষিণে রমজানপুর ইউনিয়ন, খাঞ্জাপুর ইউনিয়ন, গৌরনদী উপজেলা এবং পশ্চিমে গোপালপুর ইউনিয়ন অবস্থিত।

ভৌগোলিক অবস্থানঃ ২৩°০৪'২০.৯" উত্তর অক্ষাংশ এবং ৯০°১৪'০৫" পূর্ব দ্রাঘিমাংশ।

প্রতিষ্ঠাকাল 
১৯৯৭ খ্রিষ্টাব্দে কালকিনি পৌরসভা স্থাপিত হয়। যা পরবর্তীতে ২০১৬ খ্রিষ্টাব্দের ১২ জানুয়ারি প্রথম শ্রেনীতে উন্নিত করা হয়।

নামকরণ

প্রশাসনিক এলাকা 
কালকিনি পৌরসভার প্রশাসনিক কার্যক্রম কালকিনি উপজেলার আওতাধীন। এটি জাতীয় সংসদের ২২০নং নির্বাচনী এলাকা মাদারীপুর-৩ এর অংশ।

এ পৌরসভায় ৯টি ওয়ার্ড, ৩৮টি মহল্লা রয়েছে।

শিক্ষা ব্যবস্থা 
কালকিনি পৌরসভার সাক্ষরতার হার ৫১.৪০%। এ পৌরসভায় ১টি কলেজ, ৪টি মাদ্রাসা, ৭টি মাধ্যমিক বিদ্যালয়, ৩টি কওমী মাদ্রাসা, ২৮টি প্রাথমিক বিদ্যালয় রয়েছে।

 কালকিনি সৈয়দ আবুল হোসেন কলেজ

যোগাযোগ ব্যবস্থা 
কালকিনি পৌরসভায় যোগাযোগের প্রধান সড়ক কালকিনি-ভুরঘাটা সড়ক। যে কোন যানবাহনে যোগাযোগ করা যায়। এছাড়া মোট রাস্তা কাঁচা ১৬৫.০০ কি.মি., সিসি/আরসিসি ১৯.০০ কি.মি., সলিং  ১৩.০০ কি.মি., এইচ বি বি ৯.০০ কি.মি. এবং কার্পেটিং ৫৫.০০ কি.মি.। ব্রীজ ৬৮টি এবং কালভার্ট ৩৫টি।

স্বাস্থ্য 
কালকিনি পৌরসভায় ১টি সরকারি হাসপাতাল, ৭টি বেসরকারি হাসপাতাল এবং ১টি স্বাস্থ্য ও পরিবার পরিকল্পনা কেন্দ্র, ৪৯টি ইপিআই সেন্টার রয়েছে।

ধর্মীয় উপাসনালয় 
কালকিনি পৌরসভায় ১৩৭টি মসজিদ, ১০টি ঈদগাহ, ৯টি মন্দির রয়েছে।

খাল ও নদী 

 পালরদী

পত্র-পত্রিকা ও সাময়িকী 
অন্ লাইন পত্রিকা: কলকিনি ২৪ ডট কম, আমাদের মাদারীপুর ডট কম;

সাপ্তাহিক: সাপ্তাহিক কালকিনি বার্তা;

অবলুপ্ত: বালারঞ্জিকা (১৮৬৩)।

আরও দেখুন 

 কালকিনি উপজেলা
 মাদারীপুর জেলা
 মাদারীপুর পৌরসভা

তথ্যসূত্র

বহিঃসংযোগ 

মাদারীপুর জেলার পৌরসভা
পৌরসভা
জাক দ্যমি

জাক দ্যমি (; ৫ জুন ১৯৩১ - ২৭ অক্টোবর ১৯৯০) ছিলেন একজন ফরাসি পরিচালক, গীতিকার, ও চিত্রনাট্যকার। তিনি ফরাসি নবকল্লোলের উত্তরণের সময় তার সমকালীন জঁ-লুক গদার ও ফ্রঁসোয়া ত্রুফোর সাথে বিরাজমান ছিলেন। দ্যমির চলচ্চিত্রগুলো জমকাল দৃশ্যমান কৌশলের জন্য খ্যাতি অর্জন করে। দ্যমির কৌশলে বিভিন্ন উৎসের প্রভাব ছিল, যেমন ধ্রুপদী হলিউডের সঙ্গীতধর্মী চলচ্চিত্র, তার নবকল্লোলের সহকর্মীদের প্রামাণ্য বাস্তববাদ, কাল্পনিক-গল্প, জ্যাজ, জাপানি মাঙ্গা, ও গীতিনাট্য। তার চলচ্চিত্রগুলোতে একে অপরের উপর ক্রিয়াশীল ধারাবাহিকতা (যেমন এক চলচ্চিত্র থেকে অপর চলচ্চিত্রে চরিত্রের মিথস্ক্রিয়া), আরামদায়ক সঙ্গীতের সুর (সাধারণত মিশেল ল্যগ্রাঁ কর্তৃক সুরারোপিত) এবং মূলভাব (যেমন - কিশোর প্রেম, শ্রম অধিকার, অজাচার, এবং স্বপ্ন ও বাস্তবতার ছেদবিন্দু)। তিনি ১৯৬০-এর দশকের মাঝামাঝিতে তার নির্মিত দুটি সঙ্গীতধর্মী চলচ্চিত্র লে পারাপ্লুয়ে দ্য শ্যরবুর্গ (Les Parapluies de Cherbourg, ১৯৬৪) ও লে দেমোয়াজেল দ্য রশফোর (Les Demoiselles de Rochefort, ১৯৬৭) এর জন্য সর্বাধিক পরিচিত।

ব্যক্তিগত জীবন
দ্যমি তার সমকালীন পরিচালক আনিয়েস ভারদার স্বামী। ভারদার জাক্যু দ্য নঁতে দ্যমি আত্মজীবনী নির্ভর নোটবই অবলম্বনে নির্মিত। দ্যমিকে এই ছবির শুরুর ও শেষ দৃশ্যে এবং ছবি জুড়ে আরও কয়েকটি দৃশ্যে দেখা গেছে। তাদের এক পুত্র সন্তান মাতিও দ্যমি (জ. ১৯৭২)। এছাড়া তিনি ভারদার অঁতোয়ান বুরসেইলারের সম্পর্কের ফলে তার ঔরসজাত কন্যা রোজালি ভারদা (জ. ১৯৫৮)-কেও লালনপালন করেন।

জাক দ্যমি এইডস রোগের জটিলতায় ভুগে ১৯৯০ সালের ২৭শে অক্টোবর মৃত্যুবরণ করেন। তাকে মন্তপারনাস সমাধিতে সমাহিত করা হয়।

পুরস্কার
 ১৯৬৩: লে পারাপ্লুয়ে দ্য শ্যরবুর্গ ছবির জন্য লুই দ্যলুক পুরস্কার
 ১৯৬৪: লে পারাপ্লুয়ে দ্য শ্যরবুর্গ ছবির জন্য কান চলচ্চিত্র উৎসব থেকে পাল্ম দর

সম্মাননা
২০১৯ সালের ৫ই জুন দ্যমির ৮৮তম জন্মদিনে অনুসন্ধান ইঞ্জিন গুগল তার সম্মানার্থে তার ছবি সংবলিত ডুডল প্রকাশ করে।

নির্বাচিত চলচ্চিত্রসমূহ

 লে হরিজঁ মোর (Les horizons morts, ১৯৫১) - স্বল্পদৈর্ঘ্য
 ল্য সাবোতিয়ে দ্যু ভাল দ্য লোয়ার (Le sabotier du Val de Loire, ১৯৫৬) - প্রামাণ্য স্বল্পদৈর্ঘ্য
 ল্য বেল অ্যাঁদিফেরে (Le bel indifférent, ১৯৫৭) - স্বল্পদৈর্ঘ্য
 মুজে গ্রেভ্যাঁ (Musée Grévin, ১৯৫৮) - স্বল্পদৈর্ঘ্য
 লা মের এ লঁফঁ (La mère et l'enfant, ১৯৫৯) - স্বল্পদৈর্ঘ্য
 আর (Ars, ১৯৫৯) - স্বল্পদৈর্ঘ্য
 লোলা (Lola, ১৯৬০)
 লা ল্যুক্স্যুর, পর্ব - লে সেপ পেশে কাপিতো (La Luxure, episode in Les Sept péchés capitaux, ১৯৬১)
 লা বায় দে অঁজে (La Baie des Anges, ১৯৬২)
 লে পারাপ্লুয়ে দ্য শ্যরবুর্গ (Les Parapluies de Cherbourg, ১৯৬৪)
 লে দেমোয়াজেল দ্য রশফোর (Les Demoiselles de Rochefort, ১৯৬৭)
 মডেল শপ (Model Shop, ১৯৬৯)
 পো দঁ (Peau d'Âne, ১৯৭০)
 দ্য পাইড পাইপার (The Pied Piper, ১৯৭২)
 লেভেনমঁ ল্য প্লাস ইমপোরতাঁ দেপুই কে লোম আ মার্শে স্যুর লা লুন (L'événement le plus important depuis que l'homme a marché sur la lune, ১৯৭৩)
 লেডি অস্কার (Lady Oscar, ১৯৭৯)
 লা নাইসাঁস দ্যু জুর (La Naissance du Jour, ১৯৭৯) - টিভি চলচ্চিত্র
 উন শাম্ব্র অঁ ভিল (Une chambre en ville, ১৯৮২)
 পার্কিং (Parking, ১৯৮৫)
 লা তাবল তুর্নাঁত (La table tournante, ১৯৮৮)
 ত্রোয়া প্লাসে পুর ল্য টুয়েন্টি সিক্স (Trois places pour le 26, ১৯৮৮)

তথ্যসূত্র

বহিঃসংযোগ
 

১৯৩১-এ জন্ম
১৯৯০-এ মৃত্যু
ফরাসি চলচ্চিত্র পরিচালক
ফরাসি চিত্রনাট্যকার
পাল্ম দর বিজয়ী চলচ্চিত্রের পরিচালক
আদনান ফারুক হিল্লোল

আদনান ফারুক হিল্লোল (জন্ম: ২৪ অক্টোবর ১৯৭৯) একজন বাংলাদেশী মডেল, অভিনেতা এবং উপস্থাপক। তিনি ২০০২ সালে জনপ্রিয় চোরাবালি ছবিতে অভিনয়ের মাধ্যমে চলচ্চিত্রে আত্মপ্রকাশ করেন। তিনি 'হাইওয়ে', 'থ্রী কমরেড' , 'টার্মিনাল' এবং 'নো প্রবলেম' এর মতো জনপ্রিয় নাটক ও সিরিয়ালে অভিনয় করেন  ।

প্রাথমিক জীবন 
আদনান ফারুক হিল্লোল ১৯৭৯ সালের ২৪ অক্টোবর বাংলাদেশের সিলেটে জন্মগ্রহণ করেন। পরবর্তীতে তার বাবার সরকারি চাকরির কারণে স্ব-পরিবারে খুলনায় চলে আসেন। তার নাট্যজীবন শুরু হয়েছিল ১৯৯৫ সালে "দেশ নাটক" এর মাধ্যমে।  ১৯৯৯ সালে তিনি প্রথমবার টেলিভিশনে নিজেকে তুলে ধরেন।

পেশা 
ক্যারিয়ারের প্রথম দিকে তিনি থিয়েটারে অভিনয় করেছিলেন।  তিনি ১৯৯৯ সালে গিয়াসউদ্দীন সেলিম রচিত ও পরিচালিত বিপ্রতীপ-এর মাধ্যমে টিভি নাটক ও চলচ্চিত্রের কাজ শুরু করেছিলেন। ২০০৪ সালে অমিতাভ রেজা পরিচালিত ধারাবাহিক স্পর্শের বাইরে নাটকে অভিনয় করে তিনি ব্যাপক প্রশংসা লাভ করেন এবং এর মাধ্যমে তিনি পেশাগতভাবে অভিনয় শুরু করেন। তিনি ছোট পর্দায় সর্বাধিক চরিত্রে অভিনয় করেছেন । জনপ্রিয় চোরাবালি  ছবির মাধ্যমে তিনি চলচ্চিত্রে অভিনয় শুরু করেন। পরে তিনি 'হ্যালো অমিত' নামে আরও একটি ছবিতে অভিনয় করেন  ।

চলচ্চিত্রের তালিকা

চলচ্চিত্র

টিভি নাটক

তথ্যসূত্র

বহিঃসংযোগ 
 

১৯৭৭-এ জন্ম
বাংলাদেশী ইউটিউবার
বাংলাদেশী চলচ্চিত্র অভিনেতা
১৯৭৯-এ জন্ম
বাংলাদেশী টেলিভিশন অভিনেতা
জীবিত ব্যক্তি
সিলেটের ব্যক্তি
মোহাম্মদ মহিউদ্দিন

মহিউদ্দিন আহমেদ (যিনি মোহাম্মদ মহিউদ্দিন নামেই অধিক পরিচিত) হলেন একজন বাংলাদেশী চলচ্চিত্র পরিচালক, কাহিনীকার এবং  প্রযোজক। তিনি ১৯৮২ সালে বড় ভালো লোক ছিল চলচ্চিত্রের জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার এবং ১৯৯১ সালের চলচ্চিত্র পদ্মা মেঘনা যমুনা চলচ্চিত্রের জন্য শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ
 মাটির পাহাড় - ১৯৫৯
 তোমার আমার - ১৯৬১
 রাজা এলো শহরে - ১৯৬৪
 শীত বিকেল - ১৯৬৪
 গোধূলীর প্রেম - ১৯৬৫
 গাজী কালু চম্পাবতী - ১৯৬৯
 দুরন্ত দুর্বার - ১৯৭৩
 দয়াল মুরশিদ - ১৯৭৩
 ঈসা খাঁ - ১৯৭৪
 প্রতিজ্ঞা - ১৯৮০
 বড় ভালো লোক ছিল - ১৯৮২
 পদ্মা মেঘনা যমুনা - ১৯৯১

পুরস্কার এবং মনোনয়ন

তথ্যসূত্র

বহিঃসংযোগ
 

বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
শেখ আবদুল আজিজ

শেখ আবদুল আজিজ (২৭ ফেব্রুয়ারি ১৯২৯ – ৮ এপ্রিল ২০১৯) ছিলেন একজন বাংলাদেশি রাজনীতিবিদ ও আইনজীবী। তিনি বাংলাদেশের যোগাযোগ, কৃষি, তথ্য এবং ডাক ও টেলিযোগাযোগ মন্ত্রনালয়ের মন্ত্রী হিসেবে দায়িত্ব পালন করেছেন। তিনি ছিলেন আওয়ামী লীগের প্রতিষ্ঠাকালীন সদস্যদের  মধ্যে সর্বশেষ জীবিত ব্যক্তি।

জীবনী
শেখ আবদুল আজিজ ১৯২৯ সালের ২৭ ফেব্রুয়ারি বাগেরহাট জেলার মোড়েলগঞ্জ উপজেলার তেলিগাতী গ্রামে জন্মগ্রহণ করেন। তিনি কলকাতা বিশ্ববিদ্যালয় থেকে বিএ এবং ঢাকা বিশ্ববিদ্যালয় থেকে এমএ ও এলএলবি পাশ করেন।

শেখ আবদুল আজিজ ছিলেন আওয়ামী লীগের প্রতিষ্ঠাকালীন সদস্য। তিনি ভাষা আন্দোলনে অংশগ্রহণ করেছিলেন। ১৯৫৪ সালে তিনি প্রাদেশিক পরিষদ নির্বাচনে তিনি প্রাদেশিক পরিষদ সদস্য হিসেবে নির্বাচিত হওয়া ছাড়াও তিনি ১৯৭০ সালে পাকিস্তান আইনসভার সদস্য ও ১৯৭৩ সালে জাতীয় সংসদ সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে তিনি বাংলাদেশের প্রবাসী সরকারের ৯ নম্বর সেক্টরের লিয়াজোঁ অফিসার হিসেবে কাজ করেছেন। তিনি ছিলেন স্বাধীনতা ঘোষণা কমিটির আহবায়ক।

দেশ স্বাধীনের পর তিনি বঙ্গবন্ধুর মন্ত্রিসভায় যোগাযোগ, কৃষি, তথ্য এবং ডাক ও টেলিযোগাযোগ মন্ত্রী হিসেবে দায়িত্ব পালন করেছেন। বঙ্গবন্ধু হত্যাকাণ্ডের পর তাকে গ্রেফতার করা হয়। ১৯৭৮ সালের জুন মাসে তিনি মুক্তি পান।

শেখ আবদুল আজিজ ২০১৯ সালের ৮ এপ্রিল মৃত্যুবরণ করেন।

তথ্যসূত্র

১৯২৯-এ জন্ম
২০১৯-এ মৃত্যু
প্রথম জাতীয় সংসদ সদস্য
বাগেরহাট জেলার আইনজীবী
বাঙালি রাজনীতিবিদ
বাংলাদেশের মন্ত্রী
বাগেরহাট জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
শেখ মুজিবুর রহমানের দ্বিতীয় মন্ত্রিসভার সদস্য
শেখ মুজিবুর রহমানের তৃতীয় মন্ত্রিসভার সদস্য
বাংলাদেশের সড়ক পরিবহন ও সেতুমন্ত্রী
বাংলাদেশের কৃষিমন্ত্রী
শেখ মুজিবুর রহমানের প্রথম মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ কৃষক শ্রমিক আওয়ামী লীগের কার্যনির্বাহী কমিটির সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
মুজিবনগর সরকারের মন্ত্রিসভার সদস্য
কামাল আহমেদ

কামাল আহমেদ হলেন একজন বাংলাদেশী চলচ্চিত্র পরিচালক এবং অভিনেতা। তিনি ১৯৮৩ সালের চলচ্চিত্র লালু ভুলু এবং ১৯৯০ সালের চলচ্চিত্র গরীবের বউ পরিচালনার জন্য শ্রেষ্ঠ পরিচালক বিভাগে দুই বার জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ
 উজালা - ১৯৬৬
 পরওয়ানা - ১৯৬৬
 রূপকুমারী - ১৯৬৮
 অবাঞ্ছিত - ১৯৬৯
 অধিকার - ১৯৭০
 অশ্রু দিয়ে লেখা - ১৯৭২
 অনির্বাণ - ১৯৭৩
 উপহার - ১৯৭৫
 অঙ্গার - ১৯৭৮
 অনুরাগ - ১৯৭৯
 ভাঙ্গা গড়া - ১৯৮১
 রজনীগন্ধা - ১৯৮২
 লালু ভুলু - ১৯৮৩
 আওয়ারা - ১৯৮৫
 মা ও ছেলে - ১৯৮৫
 ব্যাথার দান - ১৯৮৯
 গরীবের বউ - ১৯৯০
 অবুঝ সন্তান - ১৯৯৩

পুরস্কার এবং মনোনয়ন

তথ্যসূত্র

বহিঃসংযোগ
 

বাংলাদেশী চলচ্চিত্র পরিচালক
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
কুষ্টিয়া জেলার ব্যক্তি
বাংলাদেশী চিত্রনাট্যকার
১৯৩৫-এ জন্ম
গ্যালোস অ্যান্ড অ্যান্ডারসন

লুক গ্যালোস এবং কার্ল অ্যান্ডারসন, সংক্ষিপ্তে  গ্যালোস এবং অ্যান্ডারসন, হলেন পেশাদারি কুস্তি ট্যাগ টিম বর্তমানে তারা ডাব্লিউডাব্লিউই এর সাথে সম্পূৃক্ত রয়েছেন এবং তারা র ব্র‍্যান্ডের  হয়ে বর্তমানে দিতীয়বারের মতো র ট্যাগ টিম চ্যাম্পিয়নস।

তারা ডোক গ্যালোস এবং কার্ল অ্যান্ডারসন নামে বুলেট ক্লাবের অংশ হয়ে কুস্তি লড়তেন নিউ জাপান প্রো-রেসলিং এ এবং তারা রিং অফ অনারেও কুস্তি লড়তেন এবং তারা বিভিন্ন স্বতন্ত্র ক্ষেত্রে কুস্তি লড়েছেন। ২০১৩ সালে এনজেপিডাব্লিউ তে গ্যালোস এবং অ্যান্ডারসন একসাথে কুস্তি লড়েছেন, বুলেট ক্লাব নামে দল গঠন করে। তারা এরপর তিন বছরে, দুইবার আইডাব্লিউজেপি ট্যাগ টিম চ্যাম্পিয়নশিপ, তার সাথে ২০১৩ ওয়ার্ল্ড ট্যাগ লিগ জিতেছেন। ফেব্রুয়ারি ২০১৬ তে, তারা এনজেপিডাব্লিউ বাদ দিয়ে ডাব্লিউডাব্লিউই তে যোগ দেন, যেখানে তারা র ট্যাগ টিম চ্যাম্পিয়ন হোন দুইবার একবার জানুয়ারি ২০১৭ তে,আরেকবার জুলাই ২০১৯ এ।

ইতিহাস

নিউ জাপান প্রো-রেসলিং (২০১৩-২০১৬)

ননভেম্বর ২০১৩ সালে এনজেডাব্লিউপি কর্তৃপক্ষ ঘোষণা দেয় যে তার জি১ ট্যাগ লিগ এর আয়োজন করছে।যেখানে বুলেট ক্লাব এর হয়ে কার্ল অ্যান্ডারসন এবং সদ্য আত্মপ্রকাশ করা ডোক গ্যালোস অংশ নেয়। অ্যান্ডারসন এনজেপিডাব্লিউতে ২০০৮ পর্যন্ত নিয়মিত কাজ করে, যেখানে গ্যালোস, সাবেক ডাব্লিউডাব্লিই এর কুস্তিগির, এবং সদ্য  টোটাল ননস্টপ একশন রেসলিং (টিএনএ) এ তে কাজ করা কুস্তিগির। তারা টুর্নামেন্ট শেষ করে রেকর্ড চার জয় এবং দুই হার দিয়ে। তারা ডিসেম্বর ৮ এ প্রথমে হারায় টোগি ম্যাকাবে এবং টোমেকিও হোনমিকে সেমিফাইনালে এবং হিরোয়েসি এবং সাতোসি কোজিমাকে হারিয়ে টুর্নামেন্টের ফাইনাল জিতে নেয়। জানুয়ারি ৪,২০১৪তে, রেসল কিংডম ৮, যেখানে তারা কে.ই.এস  কে হারিয়ে আইডাব্লিউজেপি ট্যাগ টিম চ্যাম্পিয়নশিপ জিতে নেয়। তারা তাদের খেতাবটি ৬ ট্যাগ টিম এর বিপক্ষে সফলভাবে ডিপেন্ড করে।

ফেব্রুআরি ১১,২০১৫তে নিউ ভিগেনিং ইন ওসাকা ইভেন্ট এ, অ্যান্ডারসন এবং গ্যালোস গোতো এবং সিবাতাকে পরাজিত করে আইডাব্লিউজেপি ট্যাগ টিম চ্যাম্পিয়নশিপ পুনরায় জিতে নেয়।

গুজব রটে যে তারা আইডাব্লিউজেপি ছেড়ে দেবে, এর মধ্যে তারা তাদের চ্যাম্পিয়নশিপ রিম্যাচ পায়, কিন্তু ফেব্রুয়ারি ১৪ নিউ ভিগ্যান ইন নিকিতা ইভেন্টে পুনরায় ম্যাচটি হেরে যান। অ্যান্ডারসন এবং গ্যালোস এনজেডাব্লিউপিতে ফেব্রুয়ারি ২৪ তারিখে তাদের শেষ ম্যাচ খেলে, যেখানে তারা এইট ম্যান ট্যাগ টিম ম্যাচ খেলে। যেখানে তারা ববি ফিসকে হারায়।

তথ্যসূত্র

বুলেট ক্লাবের সদস্য
গ্লোবাল ফোর্স রেসলিং টিম
স্বতন্ত্র কুস্তি দল
নিউ জাপান প্রো রেসলিং
রিং অফ অনার
ডাব্লিউডাব্লিউইর দল
রাজাপুর ইয়াছিন ইনস্টিটিউশন

রাজাপুর ইয়াছিন ইনস্টিউশন প্রতিষ্ঠিত হয় ১৯৪৮ খ্রিস্টাব্দে। এই বিদ্যালয় এর প্রতিষ্ঠাতা জনাব ওয়াহাব আলী বিশ্বাস। এই বিদ্যালয়ের নাম করন করা হয় জনাব ওয়াহাব আলী বিশ্বাস এর বাবা এর নামে। এই বিদ্যালয়টি রাজবাড়ী জেলার, রাজবাড়ী সদর উপজেলা, বসন্তপুর ইউনিয়ন এর রাজাপুর গ্রামে অবস্থিত। এই প্রতিষ্ঠানের অনেক ইতিহাস রয়েছে। এই প্রতিষ্ঠানটি রাজবাড়ী জেলার একটি সুনামধন্য প্রতিষ্ঠান। এই বিদ্যালয়ের বর্তমান সভাপতি জনাব জাহিদুল ইসলাম।

শিক্ষাপ্রতিষ্ঠান
রাজবাড়ী জেলার বিদ্যালয়
অ্যাস্ট্রোসাইটোমা

অ্যাস্ট্রোসাইটোমা () হচ্ছে মস্তিষ্কের এক প্রকার ক্যান্সার। অ্যাস্ট্রোসাইট নামক তারকা আকৃতির নির্দিষ্ট ধরনের গ্লিয়াল কোষ থেকে গুরুমস্তিষ্কে এই ক্যান্সারের উৎপত্তি। এই ধরনের টিউমার সাধারণত মস্তিষ্ক ও সুষুম্নাকাণ্ডের বাইরে ছড়ায় না এবং অন্যান্য অঙ্গপ্রত্যঙ্গেও কোনো প্রভাব ফেলে না। গ্লিওমার মধ্যে অ্যাস্ট্রোসাইটোমা সবচেয়ে সাধারণ এবং মস্তিষ্কের বেশিরভাগ অংশেই এই টিউমার হতে পারে, এবং কিছু কিছু ক্ষেত্রে সুষুম্নাকাণ্ডেও এটি হতে দেখা দখা যায়। অ্যাস্ট্রোসাইটোমাের মধ্যে দুটি মূল শ্রেণি রয়েছে যেগুলো হচ্ছে:

 অনুপ্রবেশের সংকীর্ণ অংশগুলো (বেশিরভাগক্ষেত্রে ননইনভেসিভ টিউমার; যার মধ্যে রয়েছে পাইলোসাইটিক অ্যাস্ট্রোসাইটোমা, সাবএপেন্ডিমাল জায়ান্ট সেল অ্যাস্ট্রোসাইটোমা, প্লেওমরফিক যান্থোঅ্যাস্ট্রোসাইটোমা), যা প্রায় ক্ষেত্রেই ডায়াগনস্টিক ইমেজগুলোতে স্পষ্টভাবে প্রকাশ পায়।
 অনুপ্রবেশের বিচ্ছিন্ন অঞ্চলগুলি (যেমন, উচ্চ-গ্রেডের অ্যাস্ট্রোকাইটোমা, অ্যানাপ্লাস্টিক অ্যাস্ট্রোকাইটোমা, গ্লিওব্লাস্টোমা), যা কেন্দ্রীয় স্নায়ুতন্ত্রের যে কোনও স্থানে উত্থানের ক্ষমতা সহ সেরিব্রাল গোলার্ধের অগ্রাধিকার সহ বিভিন্ন বৈশিষ্ট্য ভাগ করে; এগুলি সাধারণত প্রাপ্তবয়স্কদের মধ্যে ঘটে এবং আরও উন্নত গ্রেডে অগ্রগতির অভ্যন্তরীণ প্রবণতা থাকে। 

অ্যাস্ট্রাসাইটোমা যে-কোনো বয়সে হতে পারে। নিচের গ্রেডেরগুলো সাধারণত শিশু ও অল্প বয়সীদের মাঝে বেশি দেখা যায়। অপরদিকে উপরের গ্রেডেরগুলোতে মূলত প্রাপ্তবয়স্করাই বেশি আক্রান্ত হয়। মস্তিষ্কের বেইজে অ্যাস্ট্রোসাইটোমা অল্প বয়সীদের মধ্যে সাধারণত অনেক বেশি দেখা যায়, যা গড়ে সকল নিউরোএপিথেলিয়াল টিউমারের প্রায় ৭৫%।

প্রতিরোধ 
অ্যাস্ট্রোইটোমা প্রতিরোধে কোনো সুনির্দিষ্ট নির্দেশনা নেই কারণ এই রোগের সঠিক কারণ এখনও জানা যায়নি।

তথ্যসূত্র

বহিঃসংযোগ 

 ক্যান্সার নেট: অ্যাস্ট্রোসাইটোমা, শৈশব
 ইমেজিং অ্যাস্ট্রোসাইটোমা এমআর, সিটি, প্যাথলজি

মস্তিষ্কের টিউমার
স্নায়ুতন্ত্রের নিওপ্লেশিয়া
বেগম শামসুন নাহার আহমেদ

বেগম শামসুন নাহার আহমেদ একজন বাংলাদেশি রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি ১৯৭৯ সালের দ্বিতীয় জাতীয় সংসদে ও পঞ্চম জাতীয় সংসদে বাংলাদেশ জাতীয়তাবাদী দল মনোনীত সংসদ সদস্য হিসেবে দায়িত্ব পালন করেন।

তথ্যসূত্র

বাংলাদেশ জাতীয়তাবাদী দলের রাজনীতিবিদ
মাগুরা জেলার রাজনীতিবিদ
পঞ্চম জাতীয় সংসদ সদস্য
রাজনীতিতে বাংলাদেশী নারী
দ্বিতীয় জাতীয় সংসদ সদস্য
মাগুরা জেলার ব্যক্তি
২০১৭-এ মৃত্যু
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
রোগতত্ত্ব, রোগ নিয়ন্ত্রণ ও গবেষণা ইনস্টিটিউট

রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) হল স্বাস্থ্য মন্ত্রণালয়ের আওতাধীন বাংলাদেশ সরকারের একটি গবেষণা ইনস্টিটিউট যা বাংলাদেশে মহামারি ও সংক্রামক ব্যাধি গবেষণা ও রোগ নিয়ন্ত্রণ বিষয় নিয়ে কাজ করে।

ইতিহাস
১৯৭৬ সালে একটি বিলের মাধ্যমে রোগতত্ত্ব, রোগ নিয়ন্ত্রণ ও গবেষণা ইনস্টিটিউট প্রতিষ্ঠিত হয়। এই সময় পূর্ব পাকিস্তানের কেন্দ্রীয় ম্যালেরিয়া ইনস্টিটিউটকে এটির সাথে অন্তর্ভুক্ত করা হয়। যেটি ১৯৪৭ সালে ভারত বিভাগের সময় ভারতের কেন্দ্রীয় ম্যালেরিয়া ইনস্টিটিউট থেকে দ্বিখণ্ডিত হয়ে সৃষ্ট হয় ও ১৯৫৪ সালে ঢাকায় কার্যক্রম শুরু করে। শুরুতে ম্যালেরিয়া ইনস্টিটিউটের অতিরিক্ত জমিতে আইইডিসিআরের জন্য ভবন তৈরি করা হয়, পরে তা আইইডিসিআরকে ছেড়ে দিতে হয়।

১৯৮১ সালে আইইডিসিআর-কে নিপসমের সঙ্গে একীভূত করা হয়, তবে ১৯৮৭ সালে বাংলাদেশ সরকার, বিশ্ব স্বাস্থ্য সংস্থা, জাতিসংঘ উন্নয়ন কর্মসূচির যৌথ প্রতিবেদনের ভিত্তিতে আইইডিসিআর ও নিপসমকে আবার আলাদা করা হয়।

কার্যক্রম
এটি মহামারি ও সংক্রামক রোগ গবেষণা এবং সরকারের জন্য জনস্বাস্থ্য পরিকল্পনা বিকাশ নিয়ে কাজ করে। একইসঙ্গে দক্ষ কর্মশক্তি তৈরি করা নিয়ে এটি কাজ করে। ঢাকা ও নরসিংদীর বেলাবোতে এর প্রশিক্ষণ কেন্দ্র রয়েছে। আইইডিসিআরের চারটি বিভাগীয় গবেষণাগার রয়েছে, সেগুলি হল: 
 ভাইরাস বিদ্যা
 মেডিকেল কীটতত্ত্ব
 অণুজীব বিদ্যা
 প্রাণী সংক্রামক রোগ

আইইডিসিআরে নিন্মলিখিত রোগের নজরদারি ও সাড়াদান ব্যবস্থা চালু আছে: 
 ইনফ্লুয়েঞ্জা 
 নিপাহ ভাইরাস 
 ডেঙ্গু 
 অসংক্রামক ব্যাধি
 রোটা ভাইরাস ও ইন্টাসাসেপশন
 অ্যান্টি মাইক্রোবায়াল রেজিস্ট্যান্স
 কলেরা
 এনথ্রাক্স
 লেপ্টোস্পাইরোসিস
 শ্বাসতন্ত্রের রোগ
 খাদ্যবাহিত রোগ
 নতুন উদ্ভূত প্রাণী সংক্রমিত রোগ
 আকস্মিক মস্তিষ্ক ও মেরুরজ্জু প্রদাহ
 শিশুদের মাঝে কীটনাশকজনিত বিষক্রিয়া
 কোভিড-১৯

তথ্যসূত্র

১৯৭৬-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
বাংলাদেশের গবেষণা প্রতিষ্ঠান
১৯৭৬-এ প্রতিষ্ঠিত সরকারি সংস্থা
বাংলাদেশের চিকিৎসা গবেষণা প্রতিষ্ঠান